Puterea care va domina "sistemul de operare" global. E cea mai mare amenințare de până acum.
Regatul Unit avertizează: "Dominația acestei țări reprezintă o problemă mai mare. Occidentul trebuie să ia măsuri urgent". Șef de spionaj în UK: "China ar putea domina toate tehnologiile emergente din acest moment, în special inteligenţa artificială, biologia sintetică şi genetica".
Țările occidentale riscă să piardă controlul asupra tehnologiilor care sunt esențiale pentru securitatea internetului și prosperitatea economică, a avertizat, vineri, unul dintre șefii de spionaj din Marea Britanie, scrie The Telegraph.Comunitatea de informaţii din Regatul Unit consideră că peste câteva decenii China ar putea domina toate actualele tehnologii emergente, în special inteligenţa artificială, biologia sintetică şi genetica."Rusia este acum cea mai mare amenințare la adresa Occidentului, dar pe termen lung China va prelua controlul asupra "sistemului de operare" global. Occidentul trebuie să ia urgent măsuri pentru a preveni dominaţia Chinei în sectorul tehnologiilor-cheie ale secolului XXI", a avertizat directorul GCHQ (Agenţia britanică de supraveghere a comunicaţiilor), Jeremy Fleming.“Rusia influenţează vremea, în timp ce China modelează clima", a mai spus directorul GCHQ.Ministerul de Externe al Chinei a respins aceste observații, spunând că sunt "total neîntemeiate și nerezonabile"."Țările occidentale, cum ar fi Marea Britanie și SUA, sunt de fapt adevăratele imperii ale pirateriei și exploatării", a declarat purtătorul de cuvânt al ministerului de Externe, Zhao Lijian, într-un briefing de presă la Beijing.Kremlinul nu a reacţionat deocamdată la avertismentul directorului GCHQ.